Abilinas
Abilinas (angl. Abilene) – miestas JAV, centrinėje Teksaso valstijos dalyje. Teiloro apygardos administracinis centras. Įsikūręs prie Elm Creek upės (Breizoso intakas). Gyventojų 117 tūkst. (2010 m. duomenys). 240 km į pietus yra Fortvortas. Miesto teritorijoje yra trys ežerai: Lytle Lake, Kirby Lake ir Lake Fort Phantom Hill. Vakariniame miesto pakrašty yra Daiso karinė oro bazė (angl. Dyess Air Force Base). Veikia regioninis oro uostas, keletas aukštųjų mokyklų. Vystoma naftos pramonė.